กฎกระทรวงการจดทะเบียนครอบครัวในต่างประเทศ พ.ศ. 2568กฎกระทรวง การจดทะเบียนครอบครัวในต่างประเทศ พ.ศ. ๒๕๖๘อาศัยอำนาจตามความในมาตรา ๕ มาตรา ๖ วรรคหนึ่ง มาตรา ๙ และมาตรา ๒๕ วรรคหนึ่ง แห่งพระราชบัญญัติจดทะเบียนครอบครัว พุทธศักราช ๒๔๗๘ รัฐมนตรีว่าการกระทรวงการต่างประเทศออกกฎกระทรวงไว้ ดังต่อไปนี้มาตรา 1 ข้อ ๑ ให้ยกเลิกกฎกระทรวงการต่างประเทศ ออกตามความในพระราชบัญญัติจดทะเบียนครอบครัว พุทธศักราช ๒๔๗๘มาตรา 2 ข้อ ๒ เพื่อประโยชน์แก่การจดทะเบียนในต่างประเทศ ให้ที่ทำการสถานกงสุลใหญ่และสถานเอกอัครราชทูต เป็นสำนักทะเบียนมาตรา 3 ข้อ ๓ ให้ข้าราชการประจำสถานกงสุลใหญ่และสถานเอกอัครราชทูต เป็นนายทะเบียนประจำสำนักทะเบียน ณ ที่ทำการสถานกงสุลใหญ่หรือสถานเอกอัครราชทูตนั้นมาตรา 4 ข้อ ๔ คำร้องขอจดทะเบียนครอบครัวให้เป็นไปตามแบบท้ายกฎกระทรวงนี้มาตรา 5 ข้อ ๕ คำร้องขอจดทะเบียนนั้น ถ้านายทะเบียนเห็นว่าทำไม่ถูกต้องตามแบบ เขียนข้อความบกพร่อง หรือมีเหตุอันควรสงสัยว่าการจดทะเบียนมิได้เป็นไปตามเงื่อนไขของการจดทะเบียนครอบครัวที่กำหนดไว้ในประมวลกฎหมายแพ่งและพาณิชย์ นายทะเบียนอาจเรียกผู้ร้องขอจดทะเบียนมาสอบสวนเสียก่อนที่จะรับจดทะเบียนก็ได้มาตรา 6 ข้อ ๖ การร้องขอจดทะเบียนในกรณีที่ผู้ร้องขอจดทะเบียนฝ่ายใดฝ่ายหนึ่งหรือทั้งสองฝ่ายตายตามมาตรา ๑๔ วรรคสอง เมื่อนายทะเบียนสอบสวนแล้วเห็นสมควรรับจดทะเบียน ให้นายทะเบียนบันทึกถ้อยคำและพฤติการณ์แห่งการร้องขอนั้นไว้ในทะเบียนด้วยมาตรา 7 ข้อ ๗ การจดทะเบียนการหย่า ให้นายทะเบียนบันทึกลงไว้ในทะเบียนสมรสของสำนักทะเบียนกลางด้วยวิธีการทางอิเล็กทรอนิกส์เพื่อจัดเก็บไว้ในฐานข้อมูลการทะเบียน กรณีที่นายทะเบียนไม่สามารถบันทึกข้อมูลด้วยวิธีการตามวรรคหนึ่งได้มาตรา 7 ให้นายทะเบียนผู้รับจดทะเบียนการหย่าคัดสำเนาซึ่งได้รับรองถูกต้องแล้วส่งไปยังสำนักทะเบียนที่รับจดทะเบียนสมรส เพื่อจะได้บันทึกไว้ในทะเบียนสมรสเป็นสำคัญมาตรา 8 ข้อ ๘ ให้นำความในข้อ ๗ มาใช้บังคับแก่การจดทะเบียนเลิกการรับบุตรบุญธรรมด้วยโดยอนุโลมมาตรา 9 ข้อ ๙ การบันทึกทุกกรณี ให้นายทะเบียนบันทึกเหตุผลแล้วลงวันเดือนปีและลายมือชื่อไว้เป็นสำคัญทุกครั้งมาตรา 10 ข้อ ๑๐ ให้นายทะเบียนส่งข้อมูลการจดทะเบียนและการบันทึกทุกกรณีแก่สำนักทะเบียนกลางด้วยวิธีการทางอิเล็กทรอนิกส์ตามที่รัฐมนตรีว่าการกระทรวงมหาดไทยกำหนดเพื่อจัดเก็บไว้ในฐานข้อมูลการทะเบียน ในกรณีที่ไม่สามารถส่งข้อมูลการจดทะเบียนและการบันทึกทุกกรณีด้วยวิธีการทางอิเล็กทรอนิกส์ตามวรรคหนึ่งได้มาตรา 10 ให้นายทะเบียนคัดสำเนาซึ่งได้รับรองถูกต้องแล้วและส่งไปยังกระทรวงการต่างประเทศเพื่อส่งต่อไปยังกระทรวงมหาดไทยมาตรา 11 ข้อ ๑๑ ผู้มีส่วนได้เสียอาจขอดูทะเบียน ณ ที่ทำการสถานกงสุลใหญ่หรือสถานเอกอัครราชทูตที่รับจดทะเบียนไว้ได้โดยไม่ต้องเสียค่าธรรมเนียม เว้นแต่ประสงค์จะขอสำเนาให้นายทะเบียนคัดสำเนาลงลายมือชื่อรับรองให้โดยให้ผู้นั้นเสียค่าธรรมเนียมฉบับละสามร้อยบาทตามอัตราแลกเปลี่ยน ณ สถานที่และในเวลาที่ใช้เงินมาตรา 12 ข้อ ๑๒ บรรดาคำร้องขอจดทะเบียนสมรส คำร้องขอจดทะเบียนการหย่า คำร้องขอจดทะเบียนการรับรองบุตร คำร้องขอจดทะเบียนการรับบุตรบุญธรรม และคำร้องขอจดทะเบียนเลิกการรับบุตรบุญธรรม ตามกฎกระทรวงการต่างประเทศ ออกตามความในพระราชบัญญัติจดทะเบียนครอบครัว พุทธศักราช ๒๔๗๘ ที่ได้ยื่นไว้ก่อนวันที่กฎกระทรวงนี้ใช้บังคับมาตรา 12 และยังดำเนินการไม่แล้วเสร็จ ให้ถือเป็นคำร้องขอจดทะเบียนสมรส คำร้องขอจดทะเบียนการหย่า คำร้องขอจดทะเบียนรับรองบุตร คำร้องขอจดทะเบียนรับบุตรบุญธรรม หรือคำร้องขอจดทะเบียนเลิกรับบุตรบุญธรรม แล้วแต่กรณี ตามกฎกระทรวงนี้ และให้ดำเนินการต่อไปตามกฎกระทรวงนี้มาตรา 13 ข้อ ๑๓ บรรดาคำขอสำเนารายการในทะเบียนตามกฎกระทรวงการต่างประเทศ ออกตามความในพระราชบัญญัติจดทะเบียนครอบครัว พุทธศักราช ๒๔๗๘ ที่ได้ยื่นไว้ก่อนวันที่กฎกระทรวงนี้ใช้บังคับและยังดำเนินการไม่แล้วเสร็จ ให้ถือเป็นคำขอสำเนารายการในทะเบียนตามกฎกระทรวงนี้ และให้ดำเนินการต่อไปตามกฎกระทรวงนี้ให้ไว้ ณ วันที่ ๑๖ มกราคม พ.ศ. ๒๕๖๘ มาริษ เสงี่ยมพงษ์ รัฐมนตรีว่าการกระทรวงการต่างประเทศหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่พระราชบัญญัติแก้ไขเพิ่มเติมประมวลกฎหมายแพ่งและพาณิชย์ (ฉบับที่ ๒๔) พ.ศ. ๒๕๖๗ ได้แก้ไขเพิ่มเติมบทบัญญัติบางประการเพื่อรองรับให้บุคคลเพศหลากหลายสามารถหมั้นและสมรสกันได้เพื่อก่อตั้งครอบครัวมีสิทธิหน้าที่และสถานะทางครอบครัวเท่าเทียมกับคู่สมรสที่เป็นชายและหญิง ประกอบกับกฎกระทรวงการต่างประเทศ ออกตามความในพระราชบัญญัติจดทะเบียนครอบครัว พุทธศักราช ๒๔๗๘ ใช้บังคับมาเป็นเวลานานและมีบทบัญญัติบางประการที่ไม่เหมาะสมกับสภาพการณ์ที่เปลี่ยนแปลงไป สมควรปรับปรุงหลักเกณฑ์ วิธีการและการกำหนดอัตราค่าธรรมเนียม การจดทะเบียนครอบครัวในต่างประเทศให้มีความเหมาะสมและสอดคล้องกับกฎหมายที่มีผลใช้บังคับอยู่ จึงจำเป็นต้องออกกฎกระทรวงนี้